CELEX: E2004P0005
Language: el
Date: 2004-08-31 00:00:00
Title: Προσφυγή ασκηθείσα κατά της Εποπτεύουσας Αρχής της ΕΖΕΣ στις 31 Αυγούστου 2004 από τις επιχειρήσεις Fesil ASA και Finnfjord Smelteverk AS (Υπόθεση E-5/04)

23.12.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 319/70
            
         Προσφυγή ασκηθείσα κατά της Εποπτεύουσας Αρχής της ΕΖΕΣ στις 31 Αυγούστου 2004 από τις επιχειρήσεις Fesil ASA και Finnfjord Smelteverk AS
   (Υπόθεση E-5/04)
   (2004/C 319/12)
   Στις 31 Αυγούστου 2004, ενώπιον του δικαστηρίου ΕΖΕΣ, ασκήθηκε προσφυγή κατά της Εποπτεύουσας Αρχής της ΕΖΕΣ από τις επιχειρήσεις Fesil ASA και Finnfjord Smelteverk AS, εκπροσωπούμενες από τον Jan Magne Langseth, Advokat, Advokatfirmaet Schjødt AS, Dronning Mauds gt. 11, P.b. 2444 Solli, N-0201 Όσλο.
   Οι προσφεύγουσες επιχειρήσεις ζητούν από το δικαστήριο:
   
               1.
            
            
               να ακυρώσει την απόφαση της Εποπτεύουσας Αρχής της ΕΖΕΣ αριθ. 148/04/COL της 30ής Ιουνίου 2004· και
            
         
               2.
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         Νομικά και πραγματικά περιστατικά και νομικά επιχειρήματα που στηρίζουν τα ως άνω αιτήματα:
   
               —
            
            
               Η απόφαση της Εποπτεύουσας Αρχής της ΕΖΕΣ αριθ. 148/04/COL (η «απόφαση») θεωρεί ότι το νορβηγικό μέτρο για την απαλλαγή του μεταποιητικού και του εξορυκτικού τομέα της βιομηχανίας από τον φόρο ηλεκτρικού ρεύματος συνιστά κρατική ενίσχυση και ότι, από την 1η Ιανουαρίου 2002, συνιστά νέα ενίσχυση.
            
         
               —
            
            
               Η απόφαση θεωρεί ότι τα εν λόγω μέτρα είναι ασυμβίβαστα με τη συμφωνία ΕΟΧ και ότι αυτή η ασυμβίβαστη ενίσχυση πρέπει να ανακτηθεί από τους αποδέκτες της.
            
         
               —
            
            
               Η εκτίμηση του άρθρου 61 παράγραφος 1 της συμφωνίας ΕΟΧ την οποία πραγματοποίησε η Εποπτεύουσα Αρχή της ΕΖΕΣ δεν ήταν ορθή.
            
         
               —
            
            
               Η Εποπτεύουσα Αρχή της ΕΖΕΣ καταχράται τις εξουσίες που της έχουν ανατεθεί δυνάμει της συμφωνίας ΕΟΧ, εφαρμόζοντας εσφαλμένα το άρθρο 61 παράγραφος 3 της συμφωνίας ΕΟΧ και τις περιβαλλοντικές κατευθυντήριες γραμμές.
            
         
               —
            
            
               Δεν υπάρχει νομική βάση για την ανάκτηση της αναφερόμενης ενίσχυσης από τις προσφεύγουσες επιχειρήσεις.